**R A P O R T**

**de activitate al Școlii Sportive nr.12**

**pe parcursul anului de studii 2020-2021**

**Chișinău -2021**

În cadrul Școlii sportive nr.12 se practică 5 probe sportive: volei, fotbal, box, lupte libere, aerobică sportivă. Contingentul de elevi înmatriculaţi în școală, la începutul anului de studii 2020-2021 era de 437 discipoli, selectați în 35 grupe de instruire dintre care avansate – 19 grupe și începătoare – 16 grupe, fiind instruite de 19 antrenori.

Planul de atestare a cadrelor didactice și de conducere pentru anul de studii 2020-2021 a fost realizat:

* *Confirmare grad didactic Doi*- 1 antrenor (fotbal);
* *Conferire grad didactic Doi-* 1 antrenor (aerobică sportivă);
* *Conferire grad didactic Unu –* 2 antrenori (volei);
* *Confirmare grad managerial Doi* *–* 1 (directorul școlii).

Pentru muncă prodigioasă în domeniul antrenamentului sportiv, rezultate remarcabile și performanțe deosebite în sport, antrenorului școlii Alexandru Dudicov i-a fost conferit titlul ”Antrenor Emerit al Republicii Moldova”, iar dlui Roman Dudicov- titlul ”Maestru al Sportului” la proba volei.

Pe parcursul anului de studii 2020-2021, în cadrul școlii au fost organizate și desfășurate 4 ședințe a Consiliului Pedagogic, dintre care 2 în regim online și 9 ședințe a Consiliului de antrenori- 4 în regim online.

Organizarea și desfășurarea activității instituției, a antrenamentelor în grupe a fost realizată în contextul pandemiei COVID-19. La începutul anului de studii a fost elaborat un plan de activitate conform specificului probelor de sport practicate, cu respectarea măsurilor de sănătate publică aprobate de către Comisia Națională Extraordinară de Sănătate Publică în scopul diminuării riscului de infecție cu COVID-19.

Suplimentar, administrația școlii a asigurat pe tot parcursul anului de studii respectarea strictă a următoarelor măsuri:

1. Distanţa socială de minim 1 (unu) metru şi acces fluidizat în interiorul instituției;

2. Triajul zilnic la începutul turei de lucru a angajaţilor, atragerea la muncă a personalului strict necesar;

3. Monitorizarea stării de sănătate a angajaţilor pe durata programului de muncă;

4. Asigurarea personalului cu echipamente de protecţie;

5. Asigurarea cu dezinfectante pentru mâini la intrare;

6. Accesul vizitatorilor cu măşti în spaţiu închis;

7. Prelucrarea cu produse dezinfectante a suprafeţelor, birourilor, inventarului sportiv şi asigurarea regimului de curăţare umedă de minimum 3 (trei) ori pe zi;

8. Aerisirea frecventă a spaţiului, iar în caz de posibilitate - aerisirea permanentă.

În urma evaluării efectuate de Comisia Centrului de Sănătate Publică, la data de 04 septembrie, a fost emis Aviz pozitiv pentru re-deschiderea școlii și primirea elevilor la antrenamente cu prezență fizică.

Reieșind din specificul probelor sportive, a numărului de copii în grupe, infrastructurii, dotarea și condițiile tehnice din instituție, procesul de instruire și antrenament a fost organizat în conformitate cu următoarele modele propuse de Ministerul Educației, Culturii și Cercetării:

1. **Modelul 1:”Prezența fizică 100% la școală”.** A fost aplicabil în proporție de 100% pentru majoritatea probelor sportive cu condiția permisiunii din partea organelor ierarhic superioare, dacă sala sau terenul sportiv a permis încadrarea tuturor membrilor unei grupe de instruire.
2. **Modelul 2:”Învățarea în 2 schimburi”.** În cazul în care procesul educațional din instituțiile de învățământ general a fost realizat în două schimburi, în mod analog, în școala sportivă s-au divizat grupele în două subgrupe, ceea ce a permis desfășurarea procesului de instruire și antrenament în instituție, cu condiția permisiunii din partea organelor ierarhic superioare.
3. **Modelul 3:”Învățarea combinată”.**  A presupus împărțirea școlii în zile de prezență și în zile de comunicare la distanță. Printr-o astfel de divizare s-a redus numărul de părinți care își aduc copii la antrenament, astfel au fost luate măsuri de prevenire a aglomerației în instituție. Grupa a fost divizată în două subgrupe, prima zi o subgrupă desfășura procesul de instruire în sală, care se transmitea on-line, iar cealaltă grupă lucra la distanță. A doua zi subgrupele se schimbau cu locurile. Utilizarea acestei metode a fost oportună și în cazul copiilor care erau izolați la domiciliu pe motiv de carantină în familie, iar utilizarea în paralel a acestei metode a oferit oportunitatea de a desfășura antrenamentele în condiții de casă. Pentru implementarea acestui model, a fost necesară și s-a efectuat dotarea sălilor de antrenament cu echipament tehnic necesar și acces la rețeaua de internet.
4. **Modelul 6:** ”**Învățarea la distanță inclusiv online”.** Acest model a fost aplicat în cazurile de forța majoră locală, multe cazuri de infectare cu virusul Covid-19 într-o grupă sau secție, respectiv s-a impus izolarea la domiciliu.
5. **Modelul 7:** **”Învățarea mixtă”.** Îmbinarea a două sau trei modele prezentate mai sus. Preponderent, în grupele avansate au fost desfășurate antrenamente de dezvoltare fizică generală în aer liber dacă timpul a fost favorabil, pentru a reduce numărul de persoane în incinta școlii.

În condițiile pandemiei, în funcție de proba de sport, Școala sportivă nr.12 a organizat procesul de instruire și antrenament în baza unor reguli și instrucțiuni de prevenire a infecției COVID-19 și normelor sanitaro-epidimiologice. În luna septembrie 2020, antrenamentele au fost desfășurate în regim online. Antrenorii au întîmpinat greutăți în formarea grupelor începătoare, neavând acces în instituțiile de învățămînt primar pentru a aduce la cunoștința elevilor și părinților oferta școlii sportive.

Odată cu reluarea procesului educațional cu prezență fizică, în luna octombrie, primele două săptămîni de antrenamente s-au desfășurat cu maximă prudență. S-au practicat, preponderent exerciții de gimnastică, relaxare, exerciții cu propria greutate, exerciții de tehnică și tactică individuală, exerciții de forță, de dezvoltare fizică generală. Antrenamentele au fost desfășurate în aer liber, iar dacă nu a permis timpul, elevii au trecut în sala de sport, cu păstrarea distanței.

În perioada 01 martie-30 aprilie 2021 în cadrul Campaniei municipale ”Curățenia generală de primăvară”, au fost organizate acțiuni de salubrizare a teritoriului școlii și a celui aferent instituției, inclusiv măsuri de curățenie, amenajare și dezinfectare a încăperilor. Activitatea de muncă a personalului tehnic, a fost axată pe dezinfectarea încăperilor și salubrizarea teritoriului școlii cu respectarea normelor de securitate și sănătate.

Din bugetul școlii a fost procurat echipament sportiv pentru elevii din secția box (coardă, mănuși de box, cască de box). În luna mai s-a efectuat reparația capitală a tavanului sălii de sport.

La capitolul desfășurarea cantonamentelor și participarea la competiții sportive prima activitate a fost organizată abia în luna februarie 2021. Până la sfârșitul anului de studii, au fost organizate 6 cantonamente, dintre care: volei-3, box-1, aerobică sportivă -1, fotbal de plajă-1.

Elevii școlii au participat la competiții organizate de federațiile de profil acreditate în acest sens:

1. Campionatul Republicii Moldova la volei masculin, Liga I seniori, aprilie-iunie 2021, antrenori: A. Dudicov, V. Cojoca (**Locul I**);
2. Campionatul Republicii Moldova la volei feminin, Liga I senioare, aprilie-mai 2021, antrenor: T. Grabovețcaia;
3. Campionatul Republicii Moldova la box juniori, iunie 2021, antrenor: A. Conobeev, elevul: Valentin Volocov (**Locul II**);
4. Campionatul mun. Chișinău la volei de plajă, seniori, iunie 2021, antrenori: A. Dudicov, V. Cojoca (**Locul I**);
5. Campionatul Republicii Moldova la volei de plajă feminin, senioare, iunie 2021, antrenor: T. Grabovețcaia;
6. Concurs deschis al Școlii la aerobică sportivă consacrat ”Zilei Internaționale a Copilului”, 1 iunie 2021, au participat 25 elevi, antrenori: L. Istrati, O.Istrati
7. În luna iulie 2021, echipa școlii de fotbal plajă seniori, a participat în cadrul Campionatului Republicii Moldova la fotbal de plajă Divizia Națională, antrenori A. Sîrghi.
8. În luna iulie 2021 în or.Tbilisi (Georgia) s-a desfășurat Campionatul Europei la box rezervat juniorilor. În cadrul selecționatei Republicii Moldova la box a participat elevul școlii -Volocov Valentin.
9. Selecționata școlii la volei de plajă a participat, în luna iulie 2021, la Campionatul Europei la volei de plajă U-20, în or. Izmir (Turcia).
10. Turneu Internațional la volei de plajă printre seniori, 13-15 august 2021, or.Odesa (Ucraina). Elevii Timofei Chisleacov și Maxim Voleanin - **Locul I**; Sergiu Plămădeala și Dmitrii Romanov – **Locul VIII**. Antrenor: Alexandru Dudicov.
11. Campionatul Europei la volei de plajă U-18, luna august 2021, or.Ljubleana (Slovenia). Elevii Dmitrii Romanov, Sergiu Plămădeala – **Locul IX**. Antrenor: Alexandru Dudicov.

Analizând costurile necesare pentru desfășurarea cantonamentelor și deplasarea la competiții, comparativ cu anii 2018-2019 și luând în considerație majorarea costurilor pentru transport, hrană, cazare ne exprimăm îngrijorarea că în următorii ani bugetul școlii nu va acoperi necesarul minim la articolul competiții, procurarea inventarului sportiv, îmbrăcămintei, încălțămintei.

În anul de studii 2020-2021 lista Lotului Național al Republicii Moldova a fost completată cu 41 discipoli ai școlii la diferite probe sportive. Pentru îndeplinirea condițiilor Clasificației Sportive Unice a Republicii Moldova pentru anii 2018-2021 au fost înaintate 8 cereri de conferire a categoriei ”Candidat în Maeștri ai Sportului” și 16 cereri pentru conferirea categoriei I seniori la proba volei.

**Director interimar al Școlii sportive nr.12 Victor Muntean**